钦定古今图书集成/理学汇编/字学典/第102卷 > 陆羽
## 钦定古今图书集成/理学汇编/字学典/第102卷 > 陆羽

按《唐书》本传：“陆羽，字鸿渐，复州竟陵人。或言有僧得
诸水滨畜之。既长，其师教以㫄行书，答曰：‘终鲜兄弟，
而绝后嗣，得为孝乎’？师怒，使牧牛，羽潜以竹画牛背
为字。上元初，更隐苕溪，自称桑苎翁。诏拜太子文学，
徙太祝，不就职。”

按《张洎集》，唐王维画孟浩然像，有陆文学题记，词翰
奇绝。

按《吴地记》，“唐永定寺，陆鸿渐书额。”